Što se u Americi smatra nepristojnim? (5/8/03) - 2003-08-05
Na vrhu popisa - agresivna vožnja, vikanje i upadanje u riječ, guranje bez isprike, prekomjerno korištenje mobitela na javnom mjestu
Da ste prije nekoliko desetljeća zamolili Amerikance da navedu primjere nepristojnog ponašanja, vjerojatno bi spomenuli konvencionalne običaje u otmjenom društvu kao što je uporaba odgovarajućeg pribora za jelo. Kakvo ponašanje Amerikanci danas smatraju prostim i neciviliziranim? Odgovor - agresivni vozači; ljudi koji viču i upadaju u riječ; koji vas u prolazu gurnu i ne kažu “oprostite”; te osobe koje prekomjerno koriste mobitele na javnim mjestima. U ironično naslovljenoj knjizi "Kako se ponašati, vodič suvremenog vladanja za društveno zaostale", autorica Caroline Tiger govori o tim i drugim oblicima ponašanja koji vrijeđaju ljude. : Dakle, pravila ponašanja drugačija su u dvadeset i prvom stoljeću? : Svakako. Sada je u pitanju samo pristojnost, a ne ponašanje vezano s položajem, statusom u društvu. : Razgovarajmo prvo o jednoj od najvrućjih suvremenih tema vezanih uz pristojno ponašanje - mobitelu. Kako biti pristojan i obziran pri njegovoj uporabi? : Kao prvo morate biti svjesni vaše okoline. Ako ste na javnom mjestu, imajte na umu da su drugi ljudi oko vas i da ih ne zanima vaš dvadeset-minutni razgovor u vezi sa sinoćnjim izlaskom. U pravilu, budite tihi i brzi. : Što se tiče izlazaka... danas, u doba jednakosti spolova, tko je inicijator i tko plaća za izlaske? : To ovisi o osobi. Kao što ste spomenuli, živimo u doba jednakosti spolova, i stoga mogu i žena i muškarac pokrenuti inicijativu. Tko god to bio, osoba koja poziva na izlazak trebala bi platiti. : U vezi e-mail poruka, koje često šaljemo bez mnogo promišljanja. Na što treba obraćati pažnju pri slanju tih poruka? : Važno je više puta provjeriti adresu na koju poruku šaljemo. Svima nam se barem jedanput dogodilo da pošaljemo poruku na krivu adresu. Pogotovo ako je riječ o poslovnom pismu, moramo paziti na gramatiku i interpunkciju te postupiti s pismom kao što bismo postupili s uobičajenim poslovnim pismom napisanim na papiru. : Na kraju, što Vas osobno najviše iritira? : Najviše me iritira bezobzirno ponašanje pri nošenju otvorenog kišobrana. Neki ljudi hodaju prepunim pločnikom s kišobranom pod koji bi bez problema stala peteročlana obitelj! U mojoj knjizi postoji čitavo poglavlje na tu temu. Upravo me je to i potaknulo da napišem knjigu.